OzLabs/hebrew-wiki-articles huggingface dataset:
קונראד הראשון, רוזן העיר נירנברג

קונראד הראשון, רוזן העיר נירנברג (בגרמנית: Konrad I. von Nürnberg; 1186 – 1261) היה רוזן העיר נירנברג מבית הוהנצולרן בין השנים 1218–1261.

== ביוגרפיה ==
קונראד נולד בשנת 1186, לפרידריך השלישי, רוזן צולרן ולסופיה מראבס, בתם של קונראד השני מראבס והידלגארד מאבנברג. בשנת 1191 מת סבו קונראד השני מראבס ללא בנים, ובעקבות כך הפך אביו לרוזן העיר נירנברג. בשנת 1200 מת אביו, ואחיו פרידריך ירש את רוזנות העיר נירנברג, בעוד קונראד ירש את רוזנות צולרן כקונראד השלישי. בשנת 1218 חולקו שוב הנכסים וקונראד קיבל את הנחלות בפרנקוניה, ואת התואר של רוזן העיר נירנברג.

בתקופה זו הוא חיזק את הכוח שלו, ותמך בבית הוהנשטאופן במאבק בין גואלפים וגיבלינים על הכתר המלכותי. פרידריך השני, קיסר האימפריה הרומית הקדושה רצה ביקש לפתח את נירנברג כבסיס מהימן, ולכן בשנת 1219 העניק אמנת חופש גדולה בשוק הטירה. בעוד קונראד השתלט על ההגנה הצבאית על העיר כרוזן העיר, הצליחו האזרחים להשיג אוטונומיה גוברת בענייניהם הפנימיים. קונראד גם תמך בקיסר כשגורש, ומותו של פרידריך השני בשנת 1250 היה מכה קשה לבית הוהנצולרן, משום שהם חסרו את תמיכתו הגדולה נגד האצולה הגרמנית.

בין השנים 1237–1239 קונראד ניהל את דוכסות אוסטריה ביחד עם רוזני הנברג ואנדכס, אם כי מסיבות פוליטיות לעיתים קרובות הוא מתנגד למשפחות אלו. בין שאר השטחים, הוא רכש את ראנגאו עם אנסבך, חלקים ניכרים של עמק פגניץ, והשיג שליטה על דרכי הסחר החשובים ביותר אל נירנברג. כמו כן הוא נלחם נגד כנופיות של אבירים, והדף את כוחות האצולה. בשנת 1261 מת קונראד, ובנו פרידריך השלישי, רוזן העיר נירנברג ירש את נחלותיו.

== משפחתו ==
קונראד התחתן עם אדלהייד מפרונטנהאוזן, בתם של היינריך השני, רוזן פרונטנהאוזן ואדליידה מפליין, ממנה נולדו לו 4 ילדים:
* פרידריך השלישי, רוזן העיר נירנברג (1220–1297).
* קונראד השני מנירנברג (מת ב-1314).
* אדלייד (מתה ב-1304), התחתנה עם ראפוטו השלישי, רוזן אורטנבורג והפלטין של בוואריה.
* סופיה (מתה ב-1276), התחתנה עם מרקוארד הראשון מהיידק.

== אילן יוחסין ==

== קישורים חיצוניים ==

* [https://web.archive.org/web/20070927214350/http://www.genealogie-mittelalter.de/hohenzollern_burggrafen_von_nuernberg/konrad_1_von_zollern_burggraf_von_nuernberg_+_1261.html genealogie-mittelalter.de]

{| class="wikitable" align="center" style="margin:auto;"
|-
| colspan="3" align="center"| קונראד הראשון, רוזן העיר נירנברג בית הוהנצולרן נולד:1186 מת:1261
|-
| rowspan="1" align="center"| פרידריך השני
| rowspan="1" align="center"| רוזנות העיר נירנברג 1218–1261
| rowspan="1" align="center"| פרידריך השלישי
|}

קטגוריה:בית הוהנצולרן
קטגוריה:ילידי 1186
קטגוריה:נפטרים ב-1261
דניאלה פינדה

דניאלה פינדה (באנגלית: Daniella Pineda; נולדה ב-20 בפברואר 1987) היא שחקנית קולנוע וטלוויזיה אמריקאית.

==ביוגרפיה==
פינדה נולדה באוקלנד, קליפורניה שבארצות הברית, למשפחה מרקע ממוצא מקסיקני. פינדה בוגרת לימודי תואר ראשון בסוציולוגיה ועיתונאות רדיו בקולג' מילס.

== קריירה ==
ב-2010 הופיעה לראשונה בתוכנית הטלוויזיה הקומית "גברים בגיל הזה" בתור קיט. הופעות נוספות עשתה באתר האינטרנט הקומי CollegeHumor בסדרה "CH Originals".

ב-2011 שיחקה לראשונה בסרט הדרמה-קומדיה של אדוארד ברנס "Newlyweds".

ב-2012 שיחקה בתפקיד אורח בסדרת הדרמה האמריקאית "הומלנד", בדמותה של ג'וליה דיאז. באותה שנה שיחקה בסדרה "Midnight Sun", ובסרט הקומדיה "The Fitzgerald Family Christmas"; גם הוא בבימויו של אדוארד ברנס.

בשנת 2013 פרצה לראשונה לתודעה בדמותה של המכשפה סופיה דווראיוקס מהסדרה "יומני הערפד", והופיעה גם בסדרת-הבת שלה "המקוריים".

לאחר מכן היא הופיעה בסרט "לשכב עם אחרים" מ-2015 בתור דניקה, ובסדרת המתח "American Odyssey" בתפקיד רודי סימס.

בשנת 2016 החלה לשחק בסדרת הטלוויזיה הקומית של רשת TBS "העיקוף", כוונסה רנדל. את תפקידה זה עשתה למשך שלושת עונותיה הראשונות.

בשנת 2017 שיחקה בקומדיה "מיסטר רוזוולט" של הבמאית נואל ולס; בדמותה של ג'ן מורלס. 

בשנת 2018 שיחקה את ד"ר זיה רודריגז, הפלאו-וטרינרית בסרט החמישי של סדרת סרטי פארק היורה: "עולם היורה: נפילת הממלכה". היא חזרה לתפקידה ב-2022 בסרט ההמשך "עולם היורה: עולם חדש".

בשנת 2019 שיחקה במיני-סדרה "השלכות" בנטפליקס בכיכובה של רנה זלווגר.

בשנת 2021 שיחקה את פיי ולנטיין לצד ג'ון צ'ו בסדרת הלייב-אקשן "קאובוי ביבופ" מבית נטפליקס, המבוססת על המאנגה היפנית באותו השם.

== פילמוגרפיה ==

=== קולנוע ===
{| class="wikitable"
|+
!שנה
!סרט
!תפקיד
!הערות
|-
|2011
|Newlyweds
|ונסה
|
|-
|2012
|The Fitzgerald Family Christmas
|אבי
|
|-
|2015
|לשכב עם אחרים
|דניקה
|
|-
|2017
|מיסטר רוזוולט
|ג'ן מורלס
|
|-
|2018
|עולם היורה: נפילת הממלכה
|ד"ר זיה רודריגז
|
|-
|2019
|Mercy Black
|מרינה הס
|
|-
| rowspan="2" |2020
|Before/During/After
|עובדת בחנות סקס 
|
|-
|Modern Persuasion
|קייט קאררה
|
|-
|2022
|עולם היורה: עולם חדש
|ד"ר זיה רודריגז
|
|-
|2023
|נחיתת חירום
|בוני
|
|}

=== טלוויזיה ===
{| class="wikitable"
|+
!שנה
!סדרה
!תפקיד
!הערות
|-
|2010
|גברים בגיל הזה
|קיט
|פרק: "Same as the Old Boss"
|-
|2010 - 2011
|CH Originals
|דמויות שונות
|סדרת רשת; 3 פרקים
|-
|2012
|הומלנד
|ג'וליה דיאז
|פרק: "Two Hats"
|-
| rowspan="2" |2013
|איימי שומר
|פלאביה
|פרק: "Bad Decisions"
|-
|יומני הערפד
| rowspan="2" |סופיה דווראיוקס
|פרק: "The Originals"
|-
|2013 - 2014
|המקוריים
|13 פרקים
|-
|2015
|American Odyssey
|רובי סימס
|תפקיד ראשי; 13 פרקים
|-
|2016
|סדר אותי
|פאהדרה
|פרק: "Grandpa"
|-
|2016 - 2019
|העיקוף
|ונסה רנדל
|תפקיד ראשי (עונות 3-1): 32 פרקים
|-
|2019
|השלכות
|קסידי בארט
|מיני-סדרה
|-
| rowspan="2" |2020
|Dream Corp LLC
|מטופלת 31
|2 פרקים
|-
|רובוט צ'יקן
|לקס מרי
|דיבוב; פרק: "Petless M in: Cars Are Couches of the Road"
|-
|2021
|קאובוי ביבופ
|פיי ולנטיין
|תפקיד ראשי; 10 פרקים
|-
|2022
|Tales of the Walking Dead
|אידיאליה
|פרק: "La Doña"
|}

==קישורים חיצוניים==

* 

קטגוריה:שחקניות קולנוע וטלוויזיה אמריקאיות
קטגוריה:אמריקאיות ממוצא מקסיקני
קטגוריה:בוגרי מכללת מילס
קטגוריה:אמריקאיות שנולדו ב-1987
קטגוריה:אמריקאים שנולדו ב-1987
ג'אסטיס סמית'

ג'סטיס סמית (באנגלית: Justice Smith; נולד ב-9 באוגוסט 1995) הוא שחקן אמריקאי. הוא ידוע בעיקר בזכות משחקו בתור פרנקלין ווב בסרטים "עולם היורה: נפילת הממלכה" ו"עולם היורה: עולם חדש" ובשל הופעתו בתור אזקיאל פיגארו בסדרה "גט-דאון" <small>(2017–2016)</small> של נטפליקס.

== ביוגרפיה ==
סמית' נולד באוגוסט 1995 באנהיים, שבקליפורניה לאב ממוצא אפרו-אמריקאי ואם ממוצא צרפתי-איטלקי והוא החמישי מתוך תשעה אחים. הוא סיים את לימודיו בבית הספר התיכון ללימודי אומנות של אורנג' (Orange County School of the Arts) בשנת 2013 והופיע במחזות ברחבי מחוז אורנג' שבקליפורניה.

== קריירה ==
הוא הופיע לראשונה בסרט "Trigger Finger" מ-2012, עוד לפני סיום לימודיו בתפקיד קטן. שנה אחרי סיום הלימודים הוא הופיע בסדרה "Masterclass" ("מאסטר הכיתה") בתור עצמו, בסדרה "The Thundermans" למשך 2 פרקים בתור אנגוס ובסדרת הווידאו-בלוג "Vlogbrothers" בתור עצמו.

ב-2015 הופיע בסרטו של ג'ק שרייר "ערים של נייר" המבוסס על הספר ערים של נייר של ג'ון גרין, בתור מרקוס לינקולן.

ב-2017 הופיע בסדרה של נטפליקס "גט-דאון" בתור הנער אזקיאל פיגארו בתפקיד הראשי. באותה שנה השתתף לצד לוקאס הדג'ס במחזה "Yen" באוף ברודוויי של המחזאית אנה ג'ורדן. ההצגה רצה בתיאטרון לוסיל לוטרל וסמית' קיבל מועמדויות לפרס לוסיל לוטרל ולפרס דרמה דסק.

ב-2018 הופיע בסרטו של חואן אנטוניו ביונה "עולם היורה: נפילת הממלכה" בתור פרנקלין ווב שעל תפקידו קיבל מועמדות לפרס פטל הזהב - שחקן המשנה הגרוע ביותר. באותה שנה שיחק גם בסרט "יום אחרי יום".

בשנת 2019 שיחק בסרט "פוקימון: הבלש פיקאצ'ו" בתפקיד הראשי של טים גודמן. ב-2020 שיחק בסרט "כל המקומות המוארים", אשר מבוסס על ספר באותו שם של ג'ניפר ניבן.

ב-2022 חזר לתפקיד פרנקלין ווב בסרט "עולם היורה: עולם חדש".

== חיים אישיים ==
סמית' יצא מהארון כקוויר בפוסט שפרסם באינסטגרם ביוני 2020 אמר שהוא נמצא במערכת יחסים עם השחקן ניקולאס אל אש.

== פילמוגרפיה ==
=== קולנוע ===
{| class="wikitable"
|+
!שנה
!סרט
!תפקיד
!הערות
|-
|2014
|Trigger Finger
|ילד בבית ספר
|
|-
|2015
|ערים של נייר
|מרקוס לינקולן
|
|-
| rowspan="2" |2018
|יום אחרי יום
|ג'סטין
|
|-
|עולם היורה: נפילת הממלכה
|פרנקלין ווב
|
|-
|2019
|פוקימון: הבלש פיקאצ'ו
|טים גודמן
|
|-
|2020
|כל המקומות המוארים
|תיאודור פינץ'
|
|-
| rowspan="2" |2021
|המציצנים
|ג'יי
|
|-
|הבאג של רון
|מארק
|דיבוב
|-
|2022
|עולם היורה: עולם חדש
|פרנקלין ווב
|
|-
| rowspan="2" |2023
|שרפר <small>(אנ')</small>
|טום
|
|-
|מבוכים ודרקונים: כבוד בין גנבים
|סיימון אומאר
|
|-
| rowspan="2" |2024
|The American Society of Magical Negroes
|אראן
|
|-
|ראיתי את הטלוויזיה זוהרת
|אוֹאֵן 
|
|-
|TBA
|Young Lust
|חאבייר
|
|}

=== טלוויזיה ===
{| class="wikitable"
|+
!שנה
!סדרה
!תפקיד
!הערות
|-
|2014
|Miss Guidance
|וואנה בי הארי פוטר
|סדרת רשת; פרק: "Hopeful: Part 2"
|-
|2014–2015
|משפחת רעם
|אנגוס
|2 פרקים
|-
|2016–2017
|גט-דאון <small>(אנ')</small>
|אזקיאל "זיק" פיגארו
|תפקיד ראשי; 11 פרקים
|-
|2019
|היסטוריה שתויה
|תלמי השלושה עשר
|פרק: "Bad Blood"
|-
|2021–הווה
|Generation
|צ'סטר
|תפקיד ראשי; 16 פרקים
|}

==קישורים חיצוניים==

קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:פורבס 30Under30
קטגוריה:שחקנים להט"בים אמריקאים
קטגוריה:אמריקאים ממוצא איטלקי
קטגוריה:אמריקאים שנולדו ב-1995
פרידריך הרביעי, רוזן צולרן

פרידריך הרביעי, רוזן צולרן (בגרמנית: Friedrich II. von Nürnberg-Zollern; 1188 – 30 בדצמבר 1255), הידוע גם בשם פרידריך השני, רוזן העיר נירנברג, היה רוזן העיר נירנברג מבית הוהנצולרן בין השנים 1204–1218, ורוזן צולרן משנת 1218 עד מותו.

== ביוגרפיה ==
פרידריך נולד בשנת 1188, לפרידריך השלישי, רוזן צולרן ולסופיה מראבס, בתם של קונראד השני מראבס והידלגארד מאבנברג. בשנת 1191 מת סבו קונראד השני מראבס ללא בנים, ובעקבות כך הפך אביו לרוזן העיר נירנברג. בשנת 1200 מת אביו, ואחיו קונראד ירש את רוזנות צולרן, בעוד קונראד ירש את רוזנות העיר נירנברג כפרידריך השני. בשנת 1218 חולקו שוב הנכסים וקונראד קיבל את הנחלות בפרנקוניה, ואת התואר של רוזן העיר נירנברג, ואילו פרידריך קיבל את הנחלות בשוואביה, ובכך נחשב למייסד הקו השוואבי של בית הוהנצולרן.

פרידריך התחתן עם אליזבת מאבנסברג, ממנה נולד לו בנו פרידריך החמישי, רוזן צולרן. ב-30 בדצמבר 1255 מת פרידריך, ובנו פרידריך החמישי ירש את נחלותיו.

== אילן יוחסין ==

{| class="wikitable" align="center" style="margin:auto;"
|-
| colspan="3" align="center"| פרידריך הרביעי, רוזן צולרן בית הוהנצולרן נולד:1188 מת:30 בדצמבר 1255
|-
| rowspan="1" align="center"| פרידריך הראשון
| rowspan="1" align="center"| רוזנות העיר נירנברג 1204–1218
| rowspan="1" align="center"| קונראד הראשון
|-
| rowspan="1" align="center"| קונראד השלישי
| rowspan="1" align="center"| רוזנות צולרן 1218–1255
| rowspan="1" align="center"| פרידריך החמישי
|}

קטגוריה:בית הוהנצולרן
קטגוריה:ילידי 1188
קטגוריה:נפטרים ב-1255
פרידריך הראשון, רוזן העיר נירנברג

פרידריך הראשון, רוזן העיר נירנברג (בגרמנית: Friedrich I. von Nürnberg-Zollern; 1139–1204), היה רוזן העיר נירנברג הראשון מבית הוהנצולרן בין השנים 1191–1204, ורוזן צולרן משנת 1145 עד מותו.

== ביוגרפיה ==
פרידריך נולד בשנת 1139 לפרידריך השני, רוזן צולרן, ולאחר מותו בשנת 1145 עלה לשלטון ברוזנות צולרן. החל משנת 1171 תמך פרידריך בבית הוהנשטאופן, כלומר בפרידריך הראשון, קיסר האימפריה הרומית הקדושה ובניו, פרידריך החמישי, דוכס שוואביה והיינריך השישי, קיסר האימפריה הרומית הקדושה, נגד פיליפ משוואביה, מלך גרמניה, ואף השתתף במאבק נגד היינריך הארי, דוכס סקסוניה ובוואריה בשנת 1180. משמעותי במיוחד היו נישואיו של פרידריך, שהחזיק בנחלת בדוכסות שוואביה, עם סופיה מראבס סביב 1184, הבת היחידה של קונראד השני מראבס, ויורשת רוזנות העיר נירנברג.

לאחר מות חמיו בשנת 1191, ירש פרידריך את רוזנות העיר נירנברג, וייסד את הקו הפרנקוני של בית הוהנצולרן. דרך אשתו, שהייתה היורשת של רוזנויות ראבס ואבנברג, פרידריך הוסיף לנחלותיו שטחים באוסטריה ובפרנקוניה. בשנת 1204 מת פרידריך, ובנו פרידריך השני, רוזן העיר נירנברג ירש את נחלותיו בפרנקוניה, בעוד בנו קונרד השלישי, רוזן צולרן ירש את נחלותיו בשוואביה.

== משפחתו ==
פרידריך התחתן עם סופיה מראבס, בתם של קונראד השני מראבס והידלגארד מאבנברג, ממנה נולדו לו 3 ילדים:
* קונראד הראשון, רוזן העיר נירנברג (1186–1261) - מייסד הקו הפרנקוני, ממנו יצאו מאוחר יותר נסיכי הבוחר מברנדנבורג ומלכי פרוסיה.
* פרידריך הרביעי, רוזן צולרן (1188–1255) - מייסד הקו השוואבי.
* אליזבת פון צולרן (מתה ב-1255), התחתנה עם גרהרד השלישי, רוזן לוכטנברג.

== הערות שוליים ==

{| class="wikitable" align="center" style="margin:auto;"
|-
| colspan="3" align="center"| פרידריך הראשון, רוזן העיר נירנברג בית הוהנצולרן נולד:1139 מת:1204
|-
| rowspan="1" align="center"| פרידריך השני
| rowspan="1" align="center"| רוזנות צולרן 1145–1204
| rowspan="2" align="center"| פרידריך הרביעי {{ש}}(השני)
|-
| rowspan="1" align="center"| קונראד השני
| rowspan="1" align="center"| רוזנות העיר נירנברג 1191–1204
|}

קטגוריה:בית הוהנצולרן
קטגוריה:ילידי 1139
קטגוריה:נפטרים ב-1204
פיטר ג'ייסון

פטר אדוארד אוסטלינג הידוע בכינויו פיטר ג'ייסון (באנגלית: Peter Jason; נולד ב-22 ביולי 1944) הוא שחקן קולנוע אמריקאי המופיע בעיקר כשחקן אופי.

==ביוגרפיה==
פיטר ג'ייסון נולד ביולי 1944 בהוליווד וגדל בעיר ניופורט ביץ', שבאורנג', קליפורניה. הוא למד בתיכון ניופורט ולאחר לימודיו המשיך לקולג' חוף אורנג' ולמד לימודי דרמה באוניברסיטת קרנגי מלון שבפנסילבניה.

הוא נשוי לאליאן ג'ייסון ואב לילד אחד.

==קריירה==
ג'ייסון הופיע מאז 1967 בלמעלה ממאה תוכניות טלוויזיה ומעל שמונים סרטי קולנוע אך בדרך כלל שיחק תפקידים משניים.

סרטו הראשון היה ב-1970 בסרט "Rio Lobo". ב-1980 שיחק בסרט תשעה שרכבו מאת וולטר היל. ב-1981 שיחק בסרט הדרמה אמא יקרה בכיכוב פיי דאנאוויי ודיאנה סקרוויד. שנה לאחר מכן שיחק בסרט האימה "Trick or Treats" את מלקולם אוקיפי.

ב-1971 שיחק בסדרה הוואי חמש-אפס את ג'ק ריגני. הוא הופיע גם בסדרה סטארסקי והאץ' ובסדרה קגני ולייסי ובאחד מפרקי בנות הזהב.

ב-1984 שיחק ב-"Streets of Fire" בתור השוטר הארי. באותה שנה שיחק בסרט הדרמה קראטה קיד של ג'ון ג. אבילדסן בתור מאמן כדורגל. שנתיים לאחר מכן הופיע בתור מייג'ור דווין בסרט המקצוע: לוחם של קלינט איסטווד המציג את אירועי מבצע זעם דחוף, בו חיל הנחתים פלש לגרנדה.

ב-1987 שיחק בסרט המדע הבדיוני "Prince of Darkness". שנה לאחר מכן שיחק את גילברט בסרט המדע הבדיוני של ג'ון קרפנטר "הם חיים".

ב-1990 שיחק בסרט "המרדף אחר אוקטובר האדום" את הקצין הפוליטי איוון פוטין. הוא שיחק גם בסרט "ארכנופוביה" מאותה שנה. שנה לאחר מכן השתתף בסדרה "זינוק לאתמול" בתפקיד קליפטריק ובסדרה "קרובים רחוקים מאוד". שנה לאחר מכן השתתף בסדרה "עולם אחר" ושנה אחר כך ב"רוזאן" של הקומיקאית רוזאן בר בתור ג'ים והופיע כמנהל בסיטקום "נשואים פלוס".

ב-1995 שיחק בסרט "קונגו" במר גאנוס. אותה שנה שיחק בסרט "מורטל קומבט" את מאסטר בויד, ובסרט "מרדף שקוף" של ג'ון קרפנטר. באותה שנה דיבב בסדרת הטלוויזיה "באושר ועושר: אגדה לכל ילד" ששודרה בHBO Family. 

ב-2001 שיחק בסדרה המשפטית "ג'אג" בתור רנדי האמיל. שנה לאחר מכן שיחק ב"אדפטיישן" של ספייק ג'ונז. שנה אחריה שיחק בסרט הדרמה "סיביסקיט", המבוסס על הספר סיביסקיט: אגדה אמריקאית.

ב-2004 שיחק בסדרת הדרמה "דדווד". באותה שנה השתתף בסדרת הקומדיה "משפחה בהפרעה".

ב-2005 הופיע בסרט הספורט הקומי "לדפוק אליפות" בכיכובם של ויל פרל ורוברט דובאל. שנה לאחר מכן השתתף בסדרה "עקרות בית נואשות" בתור ג'ף.

ב-2008 שיחק בסרט "מילק" בתפקיד אלן באירד. באותה שנה שיחק בסדרה "מד מן" מאת מתיו ויינר. שנה לאחר מכן הופיע בסדרת הדרמה "קאסל" ובסדרה "NCIS".

ב-2010 הופיע ב"צדק פרטי" ובסדרת הקומדיה "צ'אק". ושיחק בסרט "איך לעשות אהבה עם אישה" לצד קריסטן ריטר. 

ב-2011 השתתף בסרט האימה "רצח קטן" לצד ג'וש לוקאס וטרנס הווארד, ובסרטו של הישראלי יניב רז "שמש הבוקר". 

ב-2012 הופיע בסדרת המדע הבדיוני "זירת הפשע" בתור וולטר גרש.

ב-2016 שיחק בסרט "יחי הקיסר!" מאת האחים כהן בו הוא משחק מנחה.

ב-2018 שיחק בסרט המדע הבדיוני "עולם היורה: נפילת הממלכה" בתור הסנאטור שרווד ובאותה שנה שיחק ב-"The Other Side of the Wind".

==קישורים חיצוניים==

* 

קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1944
ניופורט (בלגיה)

ניופורט (בהולנדית: Nieuwpoort; בצרפתית: Nieuport; ניופור) הוא עיר בצפון-מערב בלגיה, המשויכת למחוז פלנדריה המערבית שבאזור פלנדריה.

הרשות המקומית ניופורט מכילה, מלבד העיר ניופורט, את העיירות רמסקפלה וסינט-יורס ועל פי מפקד האוכלוסין של שנת 2017, מונה אוכלוסייתה 11,351 תושבים. בניופורט זורם הנהר איזר אשר מוביל לים הצפוני.

==היסטוריה==
בשנת 1163, פיליפ הראשון, רוזן פלנדריה, העניק ליישוב מעמד של עיר וזכויות עירוניות. בשנת 1600, נערך קרב ניופורט בין ההולנדים והספרדים. בסוף המאה ה-17 ובמחצית הראשונה של המאה ה-18, ניופורט הייתה חלק מהערים המבוצרות אשר היוו את המחסום בדרום הרפובליקה ההולנדית.

במחצית השנייה של המאה ה-19 נבנתה מסילת רכבת מניופורט לבריסל וב-15 באוגוסט 1869 הגיעה לתחנה הרכבת הראשונה ועליה לאופולד השני, מלך הבלגים. בניית מסילת הרכבת תרמה להתפתחות ניופורט ולהפיכתה לעיירת חוף תיירותית. בקרב איפר הראשון, כחלק ממלחמת העולם הראשונה, נערך בין היתר קרב בצידי נהר האיזר בסמוך לניופורט. בקרב זה עצרו הכוחות הבלגים את התקדמות הגרמנים.

לאחר מלחמת העולם השנייה, בשנת 1949, סופחו הכפרים הקטנים לומברדסיידה, ווסטנדה ורמסקפלה אל ניופורט. בתוך כך, ניופורט הגדילה את גודלה כמעט פי ארבעה מ-2.05 ל-8.11 קמ"ר. עם התרחבות היישוב גדלה התיירות ואיתה הנמל המקומי. בשנת 1977 סופחו אל ניופורט היישובים סנט-יורס ורמסקפלה באופן מלא וכך גדלה ניופורט ל-29.67 קמ"ר. בשנת 1977, הבסיס הצבאי שבלומברדסיידה הוסף גם הוא לניופורט שהגדילה את שטחה ל-31 קמ"ר.

==גלריה==
<gallery>
קובץ:Mouth of the Yser, at Nieuwpoort, Belgium.jpg|תצלום אווירי של נהר איזר היוצא מניופורט אל הים הצפוני
קובץ:Nieuwpoort - Markt 1.jpg|כיכר השוק, מגדל הפעמונים, העירייה והכנסייה ביישוב
קובץ:Nieuwpoort - Beach and pier.jpg|המזח וחוף הים של ניופורט
קובץ:Nieuwpoort Marina R01.jpg|המרינה בניופורט
</gallery>

==ערים תאומות==
לקרוזון ההסכם ערים תאומות עם:
* 
* 
* 

==ראו גם==
* אנדרטת ניופורט

==קישורים חיצוניים==

* 

* 

קטגוריה:פלנדריה: ערים
קטגוריה:בלגיה: ערי חוף
שברולט קונסטנטיה

שברולט קונסטנטיה (באנגלית: Chevrolet Constantia) היא מכונית סלון מתוצרת יצרנית הרכב האמריקאית שברולט אשר יוצרה בדרום אפריקה בין השנים 1969–1978 באמצעות חברת בת של ג'נרל מוטורס General Motors South Africa .

==סדרות==

ב-3 סדרות הייצור: הורכבו בדגמי "שברולט קונסטנטיה" מנועי V8 צילינדרים 5.0 ליטר ו-6 צילינדרים 4.1 ליטר.

===סדרה ראשונה===
* יוצרה בין השנים 1969 - 1971
* דגם ה"שברולט קונסטנטיה" התבסס על דגם ההולדן ברוהאם Holden Brougham") ") תצורת 4 דלתות, סדאן אשר יוצרה באוסטרליה
* בשנת 1969 יוצרו 849 יחידות
* בשנת 1970 יוצרו 750 יחידות
* בשנת 1971 יוצרו 800 יחידות

===סדרה שנייה "AQ"===
* יוצרה בין השנים 1972 - 1974
* דגמי סדרת "AQ" התבססו על דגמי "Statesman HQ" שיוצרו באוסטרליה
* בשנת 1973 יוצרו 1,919 יחידות
* בשנת 1974 יוצרו 1,167 יחידות

===סדרה שלישית "HJ"===
* יוצרה בין השנים 1975 - 1978
* דגמי סדרת "HJ" התבססו על דגמי "Statesman HJ" שיוצרו באוסטרליה
* דגם 4 דלתות - סלון
* דגם 4.5 דלתות - סטיישן (דלת אחורית נפתחת בחלקה התחתון לאחר הורדת חלון הרוחב האחורי לתוך החלק האחורי של הדלת)
* בשנת 1976 יוצרו 1,149 יחידות
* בשנת 1977 יוצרו 690 יחידות
* בשנת 1978 יוצרו 173 יחידות

==ראו גם==
* שברולט
* שברולט מונטנה
* הולדן ברוהאם

==לקריאה נוספת==
* [https://www.google.co.il/search?q=Chevrolet+Constantia&tbm=isch&source=iu&ictx=1&fir=2VAo7jUur-VqdM%253A%252CuJJ1n8MErOij4M%252C_&usg=AI4_-kTqxo0SgqYNYvInCn1IXk_ZHHfhPg&sa=X&ved=2ahUKEwjz24y4h_bdAhVQzaQKHfuHCA8Q9QEwAnoECAQQCA#imgrc=2VAo7jUur-VqdM: דגמי "שברולט קונסטנטיה" - תמונות]

== קישורים חיצוניים ==

* 

==הערות שוליים==

קטגוריה:מכוניות סלון
קטגוריה:מכוניות סטיישן
קטגוריה:דגמי מכוניות שהושקו ב-1969
קטגוריה:מכוניות
קונסטנטיה
קטגוריה:כלי רכב המיוצרים בדרום אפריקה
אליפלט - אזרחים למען ילדי פליטים

אליפלט - אזרחים למען ילדי פליטים היא עמותה וארגון זכויות האדם הממוקמת בתל אביב-יפו ופועלת למען לנערים ולילדים של מהגרי עבודה, פליטים ונתינים זרים – בפרט מאריתריאה ומסודאן. מייסדת ומנכ"לית העמותה היא העיתונאית והאקטיביסטית יעל גבירץ.

== היסטוריה ==
בחורף 2011 הצטרפה יעל גבירץ, מייסדת עמותה, ליוזמת פייסבוק בשם "מרק לוינסקי", שקראה לאזרחים להביא אוכל לגינת לוינסקי עבור מבקשי מקלט מאריתריאה ומסודאן, שנשלחו על ידי המדינה מבאר שבע לאזור התחנה המרכזית הישנה של תל אביב, ומצאו עצמם ללא פרנסה וקורת גג.

ב-27 באפריל 2012 התפרסמה ידיעה על כך שבשעה שתיים לפנות בוקר הושלכו בקבוקי תבערה לתוך דירה ששימשה כ"בייביסיטר" לילדים של מבקשי מקלט מאריתריאה וסודאן. הידיעה לוותה בתמונה קשה בה נראו הצעצועים והציוד הדל שרופים לחלוטין. גבירץ איתרה את המקום, גייסה חברים וחברות, וביחד ציידו מחדש את המקום תוך שהם רוכשים מזון, בגדים ורהיטים. באותה העת דרש בעל הדירה לפנות את הילדים מהמקום. גבירץ אספה קבוצת חברות וחברים, וביחד סייעו במציאת דירה חלופית וציודה. הקבוצה, שמנתה באותה העת כ-20 אנשים, נחשפה לתופעת ה"בייביסיטרים" (המכונים בתקשורת "מחסני ילדים") והחליטה להקים עמותה שתסייע לילדים השוהים בכוכים חשוכים מבוקר עד לילה בתנאים של רעב ועוני.

העמותה נרשמה בינואר 2013 ונקראה בהשראת שירו של נתן אלתרמן, אליפלט.

באותה השנה יצאה העמותה לדרך, כשהיא מסייעת באמצעות 20 מתנדבים ל"בייביסטר" אחד שהיו בו 21 ילדים. ב-2014 הקימה העמותה מועדונית לילדים וילדות בגילאי בית הספר היסודי. נכון ל-2016 מונה העמותה כ-200 מתנדבים המסייעים ל-14 "בייביסטרים" בהם שוהים מעל 750 תינוקות וילדים. כמו כן הקימה העמותה והיא מפעילה שתי מועדוניות טיפוליות לילדים בני 3 – 12.

שגרירת צרפת בישראל הלן לה גל, מעניקה ציון לשבח במסגרת פרס זכויות האדם של הרפובליקה הצרפתית למייסדת ומנכ"לית עמותת אליפלט - יעל גבירץ]]

==הוקרה==
בשנת 2015 זכתה העמותה באות הנשיא למתנדב ובפרס יגאל אלון למעשה מופת אזרחי–חלוצי.

בשנת 2017 זכתה העמותה בציון לשבח במסגרת פרס זכויות האדם של הרפובליקה הצרפתית ובציון לשבח מטעם "פרס דרור לשינוי חברתי" על-שם דרור שטרנשוס.

== ראו גם ==
* מהגרי עבודה בישראל
* פליטי דרום סודאן בישראל
* הסתננות מאפריקה לישראל

==קישורים חיצוניים==
* 

* 

==הערות שוליים==

קטגוריה:תל אביב-יפו: עמותות
קטגוריה:ארגוני עזרה בישראל
קטגוריה:מקבלי אות הנשיא להתנדבות
הולדן ברוהאם

הולדן ברוהאם (באנגלית: Holden Brougham) היא מכונית סלון, 4 דלתות, מתוצרת יצרנית הרכב האוסטרלית ג'נרל מוטורס-הולדן (General Motor Holden)(שם מלא: General Motors-Holden), חברת בת של קונצרן הרכב האמריקאי ג'נרל מוטורס, אשר יוצרה בין השנים 1968–1971.

==דגמים==
* "HK" - יוצר מיולי 1968 - יוני 1969
* "HT" - יוצר מיוני 1969 - יולי 1970
* "HG" - יוצר מיולי 1970 עד יוני 1971

==מאפיינים==

* 4 דלתות
* מנוע בנזין
* מנוע הנעה אחורית
* תאוצה בין 0-97 קמ"ש היא 10.3 שניות (מנוע V8 צילינדרים, 5,025 סמ"ק, דגם "HK")
* שברולט קונסטנטיה (סדרה ראשונה, בין השנים 1969-1971) אשר יוצרה בדרום אפריקה על ידי חטיבת שברולט, חברת בת של ג'נרל מוטורס התבססה על דגם "הולדן ברוהאם"

==תמונות==
<gallery mode="packed" heights="90">
קובץ:Holden HK Brougham.JPG | "הולדן ברוהאם" דגם "HK"
קובץ:Holden HK Brougham 1968-1969 02.jpg | "הולדן ברוהאם" דגם "HK"
קובץ:1969-1970 Holden HT Brougham sedan 01.jpg | "הולדן ברוהאם" דגם "HT" 
קובץ:1969-1970 Holden HT Brougham sedan.jpg | "הולדן ברוהאם" דגם "HT" 
קובץ:1969-70 HT Brougham+==.JPG | "הולדן ברוהאם" דגם "HT" 
קובץ:1969 Holden Brougham (HT) sedan (21319938005).jpg | "הולדן ברוהאם" דגם "HT", שנת 1969 
קובץ:1970 Holden Brougham (HT) (8472172877).jpg | "הולדן ברוהאם" דגם "HT", שנת 1970
קובץ:1970 Holden Brougham (18185458215).jpg | "הולדן ברוהאם", שנת 1970 
קובץ:Holden Brougham HG Sedan.jpg | "הולדן ברוהאם" דגם "HG"
קובץ:Holden HG Brougham (4989406245).jpg | "הולדן ברוהאם" דגם "HG"
</gallery>

==ראו גם==
* הולדן אפיג'י
* הולדן קופה 60
* הולדן FJ
* הולדן FE
* הולדן HX
* הולדן HZ
* הולדן אפולו

== קישורים חיצוניים ==

* [https://www.tradeuniquecars.com.au/feature-cars/1309/holden-ht-brougham-video-review "הולדן ברוהאם" "דגם "HT" - סרט וידאו]
* 
* 

==הערות שוליים==

קטגוריה:מכוניות סלון
קטגוריה:דגמי מכוניות שהושקו ב-1968
קטגוריה:כלי רכב המיוצרים באוסטרליה
ברוהאם
אמורפאה

אמורפאה (עד 2012 נקראה באנגלית Unikonts על שם השוטון היחיד של המינים הנמצאים בה) היא אחת מעל-הקבוצות שמרכיבות על פי החלוקה המודרנית את האיקריוטים ומורכבת משלושה ענפים עיקריים, ענף ה-Amoebozoa (המכיל בעיקר את הריריות ואת האמבות), ענף ה-Opisthokonta אשר כולל את על-הקבוצות אשר מכילות את הפטריות ואת בעלי החיים, ושתי קבוצות קטנות עם ענפים משלהן בשם Apusomonadida ו-Breviatea. החלוקה בתוך קלייד זה הוצעה על ידי תומאס קלבייר-סמית ב-2002.

האגודה הבינלאומית לפרוטיסטים, המליצה בשנת 2012 לשנות את המונח Unikonta שהיה נהוג עד כה למונח החדש Amorphea. החלטה זאת באה מכיוון שהמונח "Unikont" היה מבוסס על ההשערה שלאב הקדום של קבוצה זאת היה רק שוטון אחד, השערה שנדחתה יותר מאוחר.

== מאפיינים ==
הקבוצה מכילה שלוש קבוצות מורפולוגיות: חד-תאיים בעלי שוטון אחד, אמבות ללא שוטון וקבוצת ה-opisthokonta (המכילה את בעלי חיים הפטריות וקבוצות קרובות) בה השוטון מתבטא רק בתאי-המין, לדוגמה בתא זרע. לקבוצות האיקריוטיות הקרובות יש לרוב שני שוטונים ומעלה (אם כי יש רבים יוצאים מן הכלל) והן מכונות לעיתים Biknots, נציגים בולטים של קבוצה זאת הן על-קבוצת SAR וה-Archeapastida המכילה את הצמחים וקרוביהם.

==קישורים חיצוניים==

== הערות שוליים ==

קטגוריה:איקריוטים שתוארו ב-2002
קטגוריה:טקסונים שתוארו בידי תומאס קבלייר-סמית
קטגוריה:איקריוטים
שברולט מונזה

שברולט מונזה (באנגלית: Chevrolet Monza) היא מכונית סוב-קומפקטית, 4 נוסעים, מתוצרת יצרנית הרכב האמריקאית שברולט חברת בת של קונצרן הרכב ג'נרל מוטורס שיוצרה ב-ארצות הברית ו-קנדה בין השנים 1974–1980.

סך הכול יוצרו 731,504 יחידות.

דגמי "שברולט מונזה" השתתפו במרוצי מכוניות בקטגוריית "IMSA GT Championship" בארצות הברית ובקטגוריית "National Sports Sedan Series" באוסטרליה.

==דגמים==
* 2+2 האצ'בק - 2 דלתות
* קופה - 2 דלתות
* האצ'בק - 2 דלתות
* סטיישן - 2 דלתות

==תמונות==
<gallery mode="packed" heights="120">
קובץ:1978 Monza wagon.jpg | "שברולט מונזה", שנת 1978 - סטיישן
קובץ:1976 Monza Coupe.jpg | "שברולט מונזה", שנת 1976 - קופה (Towne Coupe)
קובץ:1977 Chevrolet Monza Towne Coupe.jpg | "שברולט מונזה", שנת 1977 - קופה (Towne Coupe) (צולם בצ'ילה)
קובץ:Monza.jpg | "שברולט מונזה", דגם הצ'בק 2+2
קובץ:75 Chevy Monza 2+2.jpg | "שברולט מונזה", דגם האצ'בק 2+2, שנת 1975
קובץ:Chevrolet Monza Towne Coupe 1977.jpg| "שברולט מונזה" - קופה, (Towne Coupe) שנת 1977 
קובץ:Chevrolet Monza.JPG | "שברולט מונזה", דגם האצ'בק
קובץ:Chevrolet Monza 2+2 (15260905830).jpg | "שברולט מונזה", דגם האצ'בק 2+2
קובץ:Budweiser Chevrolet Monza.jpg | "שברולט מונזה", במרוץ מכוניות "IMSA GT"
קובץ:1975 Chevrolet Monza of Greg Ritter (2016 TCM).jpg | "שברולט מונזה", שנת 1975 בהכנה למרוץ מכוניות 
</gallery>

==ראו גם==
* שברולט
* שברולט וגה
* שברולט מונזה (סין)

==לקריאה נוספת==
* [https://www.google.co.il/search?q=Chevrolet+Monza&tbm=isch&source=iu&ictx=1&fir=Kl4PAtEiufxMgM%253A%252CK5kMuG_qTLUFfM%252C_&usg=AI4_-kSrZ1AIYuRE_qAh50osI4HYxBAb3Q&sa=X&ved=2ahUKEwjSg9T4vvbdAhV6wAIHHfNeAQ0Q9QEwA3oECAQQCA#imgrc=Kl4PAtEiufxMgM: דגמי "שברולט מונזה" - תמונות]

== קישורים חיצוניים ==

* 
* 

==הערות שוליים==

קטגוריה:מכוניות קופה
קטגוריה:מכוניות סטיישן
קטגוריה:דגמי מכוניות שהושקו ב-1974
מונזה
קטגוריה:מכוניות אמריקאיות
קטגוריה:כלי רכב המורכבים בקנדה
אברהם קלויזנר

רבי אברהם קלויזנר (? - ה'קס"ט/ה'ק"ע; מכונה גם מהרא"ק) שימש כרב, וככל הנראה גם כראש ישיבה בווינה במאה ה-14. על פי עדות תלמידו רבי אייזיק מטירנא המהרא"ק חיבר הגהות לספר מנהגים קדום יותר המסודר לפי לוח השנה החל מראש חודש אלול. בנוסף חיבר המהרא"ק ספר העוסק בהלכות שחיטה ובדיקה. תלמידיו המהר"י טירנא והמהרי"ל חיברו את ספרי המנהגים המפורסמים והמשפיעים ביותר במאות השנים שלאחר מכן, בשניהם מובא רבות מתורתו של רבם המובהק, המהרא"ק. פסיקותיו מובאות גם בכתבי חכמי אשכנז אחרים, ובהם המהר"י וייל.

==חייו==
בארכיון העיר וינה המהרא"ק מכונה בתואר כבוד "מייסטער" ומופיע כנשוי לרבקה, שמופיעה כאלמנה ברישומים מחורף ה'ק"ע, דבר המעיד על מותו מאז השנה שלפני בה עוד הופיעו כנשואים. על פי דברים שהובאו בלקט יושר משמו של רבי ישראל איסרלן, וכן מדברי המהרי"ל בשו"ת שלו, משתמע שהמהרא"ק כיהן כראש ישיבה בווינה לצד מהר"ם ס"ל, והמשיך לכהן גם לאחר מותו של המהר"ם.

==חיבוריו==
* ספר מנהגים - מחבר הגהות רבות מתוך ספר המנהגים המכונה לעיתים "מנהגי מהרא"ק" בשל זאת, הוהדר על ידי הרב חיים יהודה ארנרייך, ושנית על ידי מכון ירושלים.
* ספר שחיטות ובדיקות - הגהות על ספר ל"ו שערים לרוקח נדפס מכתב יד על ידי מכון משנת אפרים ירושלים ה'תשפ"א, בתוך 'רבינו מנחם ממירזבורק' ח"ב.

===ספר המנהגים===
ספר המנהגים עליו חיבר רבי אברהם את הגהותיו הוא ככל הנראה קובץ קדום שקיבץ מנהגים מאזור צרפת ואשכנז לאורך כמה מאות שנים שבהן נוספו הגהות על ידי רבנים שונים, על חלק מהתוכן חתום חיים פלטיאל (בתוספת כינויים שונים, "הבחור/תולעת/רבי"), אליו מיוחס התוכן עליו חוברו הגהות המהרא"ק, אך לעיתים רבות מובאים דבריו של רבי חיים בצורה ויכוחית ואף סותרת תוכן קודם, מה שמעיד על מחברים נוספים. כמו כן, נראה שחלק מההגהות חוברו אף לאחר המהרא"ק.

ההגהות בספר מביאות מסידור רש"י ומחזור ויטרי, מנהגי מהר"ם מרוטנבורג, התשב"ץ, המרדכי, הרא"ש, הגהות אשרי, הגהות מיימוניות, טור אורח חיים ועוד. סגנונו של המהרא"ק הוא בעיקר לצטט את לשון המקורות אותם הוא מביא לעדות על המנהג, כך שפעמים רבות לא ברורה דעתו האישית בנדון, פרט שחשוב במקרים בהם מביא שני מקורות סותרים. מאידך, סגנון זה מהווה לעיתים עדות קדומה על נוסח שונה בספר הפסיקה האשכנזיים הקדומים.

ספר המנהגים היווה ככל הנראה את ההשראה לתלמידיו המהר"י טירנא והמהרי"ל, לחבר ספרי מנהגים נוספים ולהפיץ את תורתם. דבריו ומנהגיו של המהרא"ק מובאים רבות בספרי תלמידיו.

==ראו גם==
*מהר"י טירנא
*מהרי"ל

==קישורים חיצוניים==
* 

==הערות שוליים==

קטגוריה:ראשוני אשכנז
קטגוריה:מחברי ספרי מנהגים
קטגוריה:אישים שחיו במאה ה-14
קטגוריה:אישים שחיו במאה ה-15
קרייזלר קורדובה

קרייזלר קורדובה (באנגלית: Chrysler Cordoba) היא מכונית סלון בתצורת מכונית קופה, 2 דלתות, מתוצרת יצרנית הרכב האמריקאית קרייזלר, שיוצרה בקנדה בין השנים 1975–1983.

==דור ראשון==

* יוצרו בין השנים 1975–1979
* יוצרו 700,000 יחידות
* בשנת 1975 יוצרו 165,000 יחידות
* מנועי בנזין

==דור שני==
* יוצרו בין השנים 1980–1983
* יוצרו 95,000 יחידות
* מנועי בנזין

== תמונות ==
<gallery mode="packed" heights="90"; caption="דור ראשון">
קובץ:ChryslerCordoba.jpg |"קרייזלר קורדובה", שנת 1978 
קובץ: Chrysler Cordoba blue front.jpg |"קרייזלר קורדובה" – דור ראשון
קובץ:1975 Chrysler Cordoba, rear right.jpg |"קרייזלר קורדובה", שנת 1975 
קובץ:1979 Chrysler Cordoba (29718977801).jpg |"קרייזלר קורדובה", שנת 1979 – מבט לתא הנהג 
קובץ:1979 Chrysler Cordoba (29801549375).jpg |"קרייזלר קורדובה", שנת 1979
קובץ:1977 Chrysler Cordoba.jpg |"קרייזלר קורדובה", שנת 1977 
קובץ:Chrysler Cordoba blue rear.jpg |"קרייזלר קורדובה" – דור ראשון
קובץ:Brummen 2008 img 0061 (35014645134).jpg |"קרייזלר קורדובה" – דור ראשון
</gallery>

<gallery mode="packed" heights="90"; caption="דור שני">
קובץ:'80-'81 Chrysler Cordoba LS (Orange Julep).jpg |"קרייזלר קורדובה" דגם "LS" – דור שני
קובץ:80ChryslerCordoba.jpg |"קרייזלר קורדובה", שנת 1980
קובץ:Chrysler Cordoba (3040104374).jpg |"קרייזלר קורדובה" – דור שני
קובץ:Chrysler Cordoba (3040104382).jpg |"קרייזלר קורדובה" – דור שני
קובץ:1981 Chrysler Cordoba LS (28456712254).jpg |"קרייזלר קורדובה" דגם "LS", שנת 1981 
קובץ:Chrysler Cordoba (6336659780).jpg |"קרייזלר קורדובה" – דור שני
</gallery>

==ראו גם==
* קרייזלר

==לקריאה נוספת==
* [https://www.google.co.il/search?q=Chrysler+Cordoba&tbm=isch&source=iu&ictx=1&fir=sG3DGeUptGcjOM%253A%252C_VbVV4uMYpXAGM%252C_&usg=AI4_-kQVpilN_7ajS65wYFcJh_QXjLpt6A&sa=X&ved=2ahUKEwiN_cyo3_bdAhVSM-wKHdu5CmQQ9QEwAXoECAUQBg#imgrc=sG3DGeUptGcjOM: "קרייזלר קורדובה" - תמונות]

==קישורים חיצוניים==

* 

==הערות שוליים==

קטגוריה:מכוניות סלון
קטגוריה:מכוניות קופה
קטגוריה:דגמי מכוניות שהושקו ב-1975
קטגוריה:כלי רכב המיוצרים בקנדה
קטגוריה:רכבי קרייזלר
דיאפורטיקס

דיאפורטיקס (שם מדעי: Diaphoretickes) היא מגה-קבוצה המכילה את העל-קבוצה SAR (המכילה את הסטראמנופילס, ה-Alveolata וה-Rhizaria), העל-קבוצה Hacrobia (המכילה את ה-Haptista ואת ה-Cryptista) והעל-קבוצה Archaeplastida (המכילה את הירוקיות, האדומיות, הגלאוקופיטים, הPicozoa והצמחים). הדיאפורטיקס היא קבוצה של איקריוטים שהוצעה על ידי Burki et al. ב-2008.

קבוצה זאת מכילה על פי תיאור זה את כל האיקריוטים בעלי יותר משוטון אחד שאינם שייכים לDiscoba. קבוצה זאת גם ייחודית מכיוון שהיא מכילה את כל המינים החיים כיום שמקיימים פוטוסינתזה למעט העינניות (השייכות לDiscoba) ולכחוליות (שהן בכלל פרוקריוטיות).

מטרתה העיקרית של קבוצה זאת בסיסטמטיקה הפילוגנטית היא להראות את הקרבה בין הקבוצות השונות המרכיבות אותה ואת מוצאן המשותף.
== קישורים חיצוניים ==

== הערות שוליים ==

קטגוריה:איקריוטים
מרטין פררו

מרטין פררו (באנגלית: Martin Ferrero; נולד ב-29 בספטמבר 1947) הוא שחקן קולנוע ותיאטרון אמריקאי. ברוב סרטיו הוא מהווה שחקן אופי.

==ביוגרפיה==
הוא נולד בספטמבר 1947 בכפר ברוקפורט שבמונרו, ניו יורק הצטרף לתיאטרון שחקני קליפורניה בלוס גאטוס שבמחוז סנטה קלרה, קליפורניה. בשנת 1979 עבר ללוס אנג'לס והחל להופיע בסרטים שונים.

==משחק==
הוא השתתף לראשונה בסדרת הבת הקומית לסדרה שלושה בדירה אחת, "The Ropers". באותה שנה השתתף באחד מפרקי הסדרה בועות. בשנה שאחריה השתתף בסדרה מ.א.ש בתור גבר פצוע בג'יפ. באותה שנה השתתף בסרטו הראשון "The Incredible Shrinking Woman" של ג'ואל שומאכר ובסרט הדרמה אבירי האתמול.

בסדרת הפשע מיאמי מחלק מוסר מ-1984 שיחק פררו כאיזידור מורנו, הפושע הקובני והמשיך בתפקיד עד 1989. שנה לאחר מכן שיחק בבלוז לכחולי המדים בתור אלן ברנפורד ובקומדיית המצבים חופשי על הבר. שנה לאחר מכן השתתף בבלשים בלילה.

ב-1987 שיחק בתקועים בדרך של ג'ון יוז. שנה לאחר מכן הופיע בסדרה פרקליטי אל איי.

פררו שיחק את לואיג'י פינוקי בסרט הקומדיה אוסקר! אל תיגע בבת שלי בכיכובו של סילבסטר סטאלון ב-1991. שנה לאחר מכן השתתף בסרט עצור! או שאמא שלי יורה בתור פאולין.

ב-1993 יצא הסרט שובר הקופות של סטיבן ספילברג פארק היורה בו פררו נודע לציבור בתור עורך הדין דונלד ג'נרו. בניגוד לספר גנרו בו הוא בורח מהאי, בסרט הוא נטרף מטירנוזאורוס בעודו תקוע בשירותים. לתפקיד זה חזר ב-2011 בסדרה הפרודית הקומית של אתר CollegeHumor על הסרט "פארק היורה". אותה שנה הוא השתתף בסרט Reckless Kelly.

ב-1995 שיחק בסרט הפשע של מייקל מאן היט.

פררו שיחק ב-1997 בתור סם פלדברג בהפרקליטים. ב-1998 שיחק באלים ומפלצות בתור ג'ורג' קיוקור והשתתף בסדרת המדע הבדיוני תיקים באפלה.

==קישורים חיצוניים==

קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1947
דווינגלו 1

דְווִינְגֶלוֹ 1, נקראת לפעמים גם קסיופאה 2, היא גלקסיית מוט ספירלית בקבוצת הכוכבים קסיופאה, הנמצאת במרחק של כ-9.1 מיליון שנות אור ממערכת השמש ושייכת לקבוצת מאפיי.

== היסטוריה ==
לגלקסיה בהירות מדרגה 13.1 והיא התגלתה בשנת 1994 על ידי קבוצת חוקרים שסרקו את האזור של קבוצת מאפיי באמצעות הרדיו-טלסקופ "דווינגלו", שנמצא בצפון-מזרח הולנד. באותה שנה היא התגלתה באופן בלתי תלוי על ידי קבוצת חוקרים נוספת שהשתמשה ברדיו-טלסקופ שבאלפנברג, גרמניה, ונתנו לה את השם קסיופאה 2 (הם גילו גלקסיה נוספת, קטנה ועמומה יותר, ששייכת גם כן לקבוצת מאפיי, ושקיבלה את הציון "קסיופאה 1"). הגלקסיה נמצאת ממש על מישור הדיסקה של שביל החלב, כך שכוכבי שביל החלב והחומר הבין כוכבי שבה בולעים ומפזרים כמעט את כל האור הנראה שנפלט מהגלקסיה ומעמעמים את עוצמת ההארה שלה ב-6-5 דרגות בהירות, ששקולות להפחתת עוצמת ההארה הנראית שלה בכ-99%. אלמלא ההסתרה על ידי שביל החלב, הייתה לדווינגלו 1 דרגת בהירות סביב 8 וסביר שהייתה מתגלה הרבה יותר מוקדם. הגלקסיה נמצאת כ-5.5 מעלה מעלות מצפון-צפון-מערב לכוכב הבולט γ בפרסאוס וכ-3 מעלות מצפון-צפון-מזרח לכוכב η בפרסאוס. כשתי מעלות ממזרח-צפון-מזרח לה נמצאת מאפיי 2 שגם כן שייכת לקבוצת מאפיי. כמעלה וחצי מצפון-מערב לדווינגלו 1 נמצאת ערפילית הנשמה (IC 1848), ערפילית פליטה בתוך שביל החלב במרחק של כ-7,500 שנות אור ממערכת השמש, שענני הגז שלה מסתירים את אורה של דווינגלו 1 והאור הנפלט ממנה מקשה על זיהויה.

== תכונות ==
בשל ההסתרה של הגלקסיה על ידי שביל החלב, קשה להבחין בה ולמדוד את מאפייניה ולכן יש אי ודאות בנוגע לכמעט כל המאפיינים שלה. בפרט, המרחק אליה אינו ידוע בוודאות ויש חוקרים שטוענים שהמרחק אליה הוא כמעט כפול מהמרחק המקובל של 10-9 מיליון שנות אור ממערכת השמש. אם אכן המרחק גדול באופן משמעותי, אז גם קוטרה של הגלקסיה ומסתה גדולים בהרבה ביחס לגדלים המוערכים. גודלה הזוויתי של דווינגלו 1 הוא כ-14 דקות קשת, מעט פחות מחצי קוטרו של הירח המלא, שממרחקה שקול לקוטר של כ-37,000 שנות אור, קצת יותר משליש קוטרו של שביל החלב. באור נראה היא נראית קטנה בהרבה, כ-4 דקות קשת בלבד, זאת כי החומר של שביל החלב בולע ומפזר את האור הנראה יותר מאשר אור תת-אדום וגלי רדיו. מסתה מוערכת בכ- מסות שמש, כ-5% ממסת שביל החלב, כאשר רק כ-2% ממסתה, כ- מסות שמש, מורכבת מגז מימן. בזרועותיה של הגלקסיה נמצאים לפחות 15 אזורי H II של מימן מיונן שבדרך כלל מצביעים על קיומם של אזורי יצירת כוכבים חדשים. מעט לאחר גילויה זוהו שתי גלקסיות לוויין סמוכות אליה שכונו "דווינגלו 2" ו-"MB3".

==קישורים חיצוניים==

* 

==הערות שוליים==

קטגוריה:גלקסיות מוט ספירליות
קטגוריה:קבוצת הכוכבים קסיופאה
קטגוריה:קבוצת מאפיי
ג'רי מולן

ג'רלד רוברט מולן המכונה ג'רי מולן (באנגלית: Gerald R. Molen; נולד ב-6 בינואר 1935) הוא מפיק קולנוע אמריקאי הידוע בעבודתו הצמודה עם הבמאי סטיבן ספילברג איתו הפיק 5 סרטים וביניהם רשימת שינדלר, עליה זכה בפרס אוסקר. הוא גם הופיע בכמה מסרטיו כמו בסרט פארק היורה מ-1993.

==ביוגרפיה==
הוא נולד בינואר 1935 בגרייט פולס, מונטנה לאדית לוריין ולג'ראלד ריצ'רד מולן ולו מספר אחים ואחיות. המשפחה עברה בצעירותו לצפון הוליווד, קליפורניה. מולן החל את עבודתו בעולם הקולנוע כמחליף של צמיגי משאיות סטודיו. לאחר מכן החל לעבוד כמפיק של סרטים שונים ובחלקים הופיע כשחקן או בהופעת קמע.
 
הוא סרטו הראשון בו השתתף הוא טוטסי מ-1982 של הבמאי סידני פולאק, בו תיפקד כמנהל יחידת ההפקה. הוא המשיך כמנהל הפקה בסרטים סיפורו של חייל מ-1983 והצבע ארגמן מ-1985.

ב-1987 יצא סרט המדע הבדיוני נס ברחוב שמונה בו תיפקד כמפיק-שותף לצד סטיבן ספילברג. הוא הפיק שנה לאחר מכן את הסרט איש הגשם כמפיק חבר. בסרט הדרמה של טוני סקוט מ-1990, "Days of Thunder" שימש כמפיק בפועל.

ב-1991 יצא הסרט של שפילברג הוק בו מולן שימש כמפיק לראשונה. בסרט יש מחווה לשמו בתוך קדרה שחורה, עליה כתוב "מולן".

ב-1993 הפיק לצד קתלין קנדי את הסרט שובר הקופות של ספילברג פארק היורה. בסרט הוא גם מופיע כד"ר ג'רי הארדינג, וטרינר הפארק. באותה שנה זכה לפרס האוסקר על הפקת הסרט רשימת שינדלר, גם הוא לצד ספילברג.

ב-1995 הפיק את הסרט קספר כמפיק בפועל. שנה לאחר מכן הפיק את הסרט טוויסטר לצד התסריטאי מייקל קרייטון. לאחר מכן הוא ביים את הסרט השני של פארק היורה: פארק היורה: העולם האבוד, אך בסרט זה לא הופיע.

ב-2002 הפיק את סרטו המצליח של שפילברג דו"ח מיוחד. לאחר סרט זה הוא החל להפיק פחות סרטים שרובם לא הצליחו בקופות. בעשור הראשון של המאה ה-21 החל להיות מעורב בהפקת סרטים פוליטיים כמו הסרט "2016: Obama's America" משנת 2012 שנעשה עם הסופר והבמאי דינש ד'סוזה, התוקף את נשיא ארצות הברית ברק אובמה. הסרט עורר ביקורת גדולה אך הצליח בקופות. סרט נוסף שהפיק לאחר שנתיים הוא "America: Imagine the World Without Her", גם הוא ביחד עם ד'סוזה וגם הוא במתקפה על המפלגה הדמוקרטית. הסרט גם הצליח בקופות אך מעט פחות מהקודם.

לקראת הבחירת של 2016 הפיק את הסרט "Hillary's America: The Secret History of the Democratic Party", בו הוא תוקף את המועמדת הילרי קלינטון. מולן משמש כמפיק שותף בסרט המדע הבדיוני מ-2018 אימה במצולות.

מולן הוא חבר בכנסיית המורמונים.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:מפיקי קולנוע אמריקאים
קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1935
קרייזלר קרוספייר

קרייזלר קרוספייר (באנגלית: Chrysler Crossfire) היא מכונית ספורט, 2 מושבים אשר שווקה על ידי קרייזלר ונבנתה על ידי Karmann (שם מלא: Wilhelm Karmann GmbH) בגרמניה בין פברואר 2003 לדצמבר 2007 (שנות דגם 2004-2008).

יוצרו 76,014 יחידות.

עקב האיחוד של דיימלר AG עם קרייזלר, דגמי "קרייזלר קרוספייר" שיוצרו עד שנת 2005 התבססו על פלטפורמת דגם "Mercedes-"Benz SLK-Class (R170) מתוצרת מרצדס, ומשנת 2005 על פלטפורמת דגם "Mercedes-Benz SLK-Class (R171)" , שהייתה קרויה פלטפורמה "R171".

==תצורות "קרייזלר קרוספייר"==
* קבריולה (רודסטר) - 2 דלתות
* פסטבק קופה ("Fastback" ) - 2 דלתות
===דגמי "קרייזלר קרוספייר"===
* "Crossfire Coupe"
* "Crossfire Limited Coupe"
* "Crossfire Limited Coupe (RHD)"
* "Crossfire Limited Roadster"
* "Crossfire Roadster"
* "Crossfire SRT-6 Coupe"
* "Crossfire SRT-6 Coupe (RHD)"
* "Crossfire SRT-6 Roadster"
* "Crossfire SRT-6 Roadster (RHD)"

===תאוצות דגמי "קרייזלר קרוספייר"=== 
* תאוצה בין 0 - 100 קמ"ש היא 6.4 שניות (למנוע 3,199 סמ"ק המפיק 218 כ"ס) 
* תאוצה בין 0 - 100 קמ"ש היא 5.3 שניות (למנוע 3,199 סמ"ק המפיק 354 כ"ס) 
===מערכות בטיחות===
* "Electronic brakeforce distribution" 
* ABS 
* בקרת יציבות
* מערכת בקרת משיכה

==מכירות דגמי "קרייזלר קרוספייר"==
* 35,700 יחידות - שנת 2003
* 28,000 יחידות - שנת 2004
* 12,500 יחידות - שנת 2005
* 4,805 יחידות - שנת 2006
* 2,000 יחידות - שנת 2007

== תמונות ==
<gallery mode="packed" heights="120">
קובץ:2004 Chrysler Crossfire (ZH MY04) coupe (19377711656).jpg | "קרייזלר קרוספייר" קופה - שנת 2004 
קובץ:Chrysler Crossfire .jpg| "קרייזלר קרוספייר" קופה 
קובץ:05 Chrysler Crossfire (9346472826).jpg | "קרייזלר קרוספייר" - רודסטר 
</gallery>

==קישורים חיצוניים==

* 

==הערות שוליים==

קטגוריה:מכוניות סלון
קטגוריה:מכוניות קבריולה
קטגוריה:מכוניות ספורט
קטגוריה:דגמי מכוניות שהושקו ב-2003
קטגוריה:רכבי קרייזלר
בארי (קנדה)

בארי (באנגלית: Barrie) היא עיר במחוז אונטריו, ובה 141,434 תושבים (נכון ל-2016). העיר ממוקמת על אגם סימקו.

בארי הוקמה בסוף מלחמת 1812 בין ארצות הברית לבריטניה. בשנת 1852 הפכה בארי לעיר.

סופת טורנדו ב-31 במאי 1985 הביא למותם של 8 איש, ולפציעתם של 155 איש.

== ערים תאומות ==
* 
* 
* 

== קישורים חיצוניים ==

* 
* 

==הערות שוליים==

קטגוריה:אונטריו: ערים
קטגוריה:יישובים שהוקמו ב-1812
הארווי ג'ייסון

הארווי אלברט ג'ייסון (באנגלית: Harvey Jason; נולד ב-29 בפברואר 1940) הוא שחקן קולנוע אנגלי שגר כיום בארצות הברית ומתפרנס ממכירת ספרים עצמאיים.

==ביוגרפיה==
הוא נולד בפברואר 1940 בלונדון, בריטניה לשחקן אלק ג'ייסון ולמרי גולדבלט. ג'ייסון נשוי לשחקנית פמלה פרנקלין , איתה השתתף בסרט האימה "Necromancy " ועם שני ילדיהם. יחדיו הם מנהלים את חנות הספרים העצמאית "Mystery Pier Books", במערב הוליווד, קליפורניה.

==משחק==
הוא הופיע לראשונה על המסך בסרט לילית' מ-1964.

ב-1967 הופיע בסדרה באטמן בתור סקודר ולאורך שנות ה-70 הופיע בתפקידים קטנים במספר סדרות וסרטים.

ב-1972 שיחק בקולומבו בתור מנחה.

ב-1973 שיחק ב-להציל את הנמר בתפקיד ריקו לצידו של ג'ק למון.

ב-1977 שיחק בסדרת הפעולה המלאכיות של צ'רלי. שנה לאחר מכן הופיע בתור הווארד וילסון בספינת האהבה.

ב-1984 הופיע בסדרה זאב מעופף וב-1986 שיחק בסדרה אביר על גלגלים ובסדרת הקומדיה קשרי משפחה.

ב-1988 שיחק בסדרת הטלוויזיה מסע בין כוכבים: הדור הבא בתור פליקס לינץ'. באותה שנה תרם את קולו לדיבוב בסרט אוליבר וחבורתו. שנה לאחר מכן שיחק בסדרה שושלת בתור ריי מונטנה.

ב-1995 שיחק בדרמה הטלוויזיונית של FOX "סיפורו של או. ג'יי סימפסון". ב-1993 שיחק את הפסיכיאטר ד"ר קייזר בסדרה פרקליטי אל איי.

ב-1996 השתתף בסיינפלד בתור כרוז מכירות.

ב-1997 שיחק בפארק היורה: העולם האבוד בתור הצייד אג'אי סידהו. באותה שנה תרם את קולו למשחק הווידאו אי הקופים 3: קללת אי הקופים.

סרטו האחרון יצא 2001 בדמות סרט המתח "Soul Survivors". אחריו הוא פרש ממשחק והחל במכירת ספרים.

==קישורים חיצוניים==

קטגוריה:אנגלים שנולדו ב-1940
קטגוריה:שחקני קולנוע וטלוויזיה אנגלים
קטגוריה:מוכרי ספרים
קטגוריה:מהגרים מבריטניה לארצות הברית
תסמונת GFER

תסמונת GFER (באנגלית: GFER Syndrome) היא מחלה גנטית פרוגרסיבית נדירה מהסוג המטאבולי-מיטוכונדריאלי.

המחלה פוגעת במיטוכונדריה הנמצאת בכל תא בגוף וכתוצאה מכך נפגעת יכולתו של התא לייצר את האנרגיה הנדרשת לקיומו ותפקודו.

==רקע==
המקרה הראשון של המחלה תועד לראשונה בשנת 2009 ונכון לשנת 2018 אובחנו מספר מקרים בודדים בלבד.

==קליניקה==
הקליניקה של המחלה, על סמך המקרים הבודדים המדווחים, מתארת תרחיש של פגיעה מצטברת אשר מתחילה ברמת התא ולאחר מכן באה לידי ביטוי בפגיעה במערכות שונות בגוף, ביניהן: פגיעה בראייה (בעקבות היווצרות קטרקט), אובדן יכולות מוטוריות, הידרדרות נוירולוגית, פגיעה בשמיעה ועוד.

==תיאור מנגנון המחלה==
המחלה היא תורשתית, בדפוס רצסיבי אוטיזומלי ונגרמת על ידי מוטציה בגן נוקליאוטידי שנקרא GFER (המכונה גם ALR או בשמרים הגן נקרא Erv1). הגן מיובא לתוך המיטוכונדריה מהציטוזול. התפקיד העיקרי של GFER מתרחש ב IMS, קרי במרחב שבין שתי הממברנות של המיטוכונדריה.

להלן תיאור מסלול חלבון GFER תקין:

# חלבונים עשירים ב-Cysteine אשר נמצאים ב- cytosol מיובאים ל-IMS.
# חלבונים אלו מקופלים על ידי חלבון שנקרא Mia40 () CHCHD4 בכל תהליך קיפול נוצר קשר SS ואלקטרונים נלקחים מהחלבונים ומועברים לMia40. רק בצורה המקופלת החלבונים יכולים להמשיך ולהיכנס למיטוכונדריה.
# בהמשך GFER לוקח את האלקטרונים מ Mia40 ומעביר אותם ל- Cytochrome C המהווה חלק מה- ETC.

כאשר ישנו שיבוש בגן GFER ובפועל החלבון לא לוקח את האלקטרונים מ-Mia 40, מתרחש התהליך הבא:

# יעילות ה- ETC פוחתת.
#Mia40 יהיה "רווי" ולא יוכל לקפל חלבונים. חלבונים לא מקופלים אלו לא יוכלו להיכנס למיטוכונדריה ולכן:
#*למיטוכונדריה יחסרו מספר אבני בניין חשובות ויכולתה להמשיך לפעול תפגע. כך למשל האפשרות ליצור את הקומפלקסים השונים, כולל את קומפלקס I ו- IV, נפגעת וכן אבני בניין הנדרשים לתחזוקה, תיקון, שגיאות, פיצול ואיחוד של המיטוכונדריה.
#*ה-IMS יתנפח, כתוצאה מצבירה של משקעי חלבונים שאינם מקופלים או שמקופלים רק באופן חלקי, ויינזק מבנית. נזק זה עלול בהמשך לגרום לבריחה של Cytchrome C ל cytosol ולפעיל מערכת של אותות שמובילה לאפופטוזה, קרי התאבדות התא.
#*Mia40 והחלבון המקופל חלקית עשויים לשחרר את האלקטרונים שלהם, בסופו של דבר, כרדיקלים חופשיים הפוגעים במיטוכונדריה, כולל בדנ"א שלה, עד שמצב בו היא אינה יכולה לתקן את עצמה יותר.
#תתחיל תגובה UPR-MT.

מעבר לכך, לחלבון GFER יש עוד מספר תפקידים חשובים שעלולים להיות מושפעים במסגרת המחלה, תלוי בסוג המוטציה ומיקומה, לרבות:
* GFER הוא חלק ממערכת הבקרה המווסתת התפצלות המיטוכונדרה על ידי היקשרות ל DRP1. פגיעה ב GFER עלולה להוביל להתפצלות תדירה ומואצת של המיטוכונדריה.
* GFER פועל לתגבור תהליכי התחדשות בכבד.

==תיעוד המחלה בישראל==
לאחר שאובחן בישראל פעוט החולה בתסמונת, הוקמה בישראל עמותה בשם "המסע של אלון" שמטרתה לעודד מציאת תרופה למחלה.

==הערות שוליים==

קטגוריה:מחלות נדירות
יואב ברום

יואב ברום (9 בדצמבר 1941 – 16 באוקטובר 1973) היה מפקד גדוד הסיור 87 שבחטיבה 14, ובעל עיטור העוז וצל"ש מח"ט. נהרג במהלך מבצע אבירי לב במלחמת יום הכיפורים.

==ביוגרפיה==
ברום נולד וגדל בקיבוץ שפיים. בנובמבר 1959 התגייס לצה"ל ושובץ בחטיבת גולני. עבר את הגיבוש ליחידות החטיבתיות והתקבל לסיירת גולני. עבר מסלול הכשרה כלוחם וסיים קורס מ"כים חי"ר בהצטיינות. בהמשך עבר קורס קציני חי"ר. בלילה שבין 16 ו-17 במרץ 1962 השתתף ברום, כמפקד מחלקה בסיירת בפעולת נוקייב ועוטר בצל"ש מח"ט על אומץ לבו. לאחר מכן השתחרר מצה"ל ושב לקיבוצו. הוא השלים תואר ראשון בכלכלה ומתמטיקה באוניברסיטה העברית. בשירות המילואים לחם במלחמת ששת הימים. לאחר מכן שב לקיבוץ ועבד כמורה. בהמשך מונה למנהל בית-הספר התיכון. כאיש מילואים התנדב לפרויקט ה"נמרים" ולחם במלחמת ההתשה. לאחר מכן שב לשירות קבע ועשה הסבה לשריון. עם פרוץ הקרבות במלחמת יום הכיפורים שב ארצה מחופשה בצרפת וקיבל את הפיקוד על גדוד הסיור 87 שבחטיבה 14, שמפקדו נהרג. תחת פיקודו ביצע הגדוד סיור שחשף את התפר שבין הארמיות המצריות ואפשר את ביצוע צליחת התעלה. במהלך קרב הצליחה לחם בראש גדודו ונהרג. לאחר מותו הועלה לדרגת סא"ל והוענק לו עיטור העוז.

==לקריאה נוספת==
* [https://archive.kippur-center.org/books/yoav-brum-life-story-1979.pdf סיפור חייו של יואב ברום], שפיים, 1979 באתר המרכז למלחמת יום הכיפורים
* עמירם אזוב, צליחה: 60 שעות באוקטובר 1973, הוצאת דביר, תשע"א 2011.
* אמנון רשף, "לא נחדל! - חטיבה 14 במלחמת יום הכיפורים", הוצאת דביר, 2013.
* אילן כפיר, "אחי גיבורי התעלה", הוצאת ידיעות ספרים, 2003.
* אילן כפיר ודני דור, "תחנות שקמה, מי נשאר? עבור", הוצאת ידיעות ספרים, 2019.

== קישורים חיצוניים ==
* [http://www.izkor.gov.il/%D7%99%D7%95%D7%90%D7%91%20%D7%91%D7%A8%D7%95%D7%9D/en_a3e73c9fc28f9e57c809ad03f8725fd6 קורות החיים של יואב ברום], באתר "יזכור" של משרד הביטחון.
* [https://web.archive.org/web/20160303235452/http://www.aka-idf.idf.il/iturim/asp/displayOneSoldier.asp?docId=28972&catId=28176 עיטור העוז שהוענק לסא"ל יואב ברום ז"ל], באתר "בעוז רוחם" של אגף כוח האדם בצה"ל.
* [http://www.jpress.nli.org.il/Olive/APA/NLI_heb/SharedView.Article.aspx?href=LMRV%2F1962%2F04%2F11&id=Ar00106&sk=8371710B עוד 9 חיילים צוינו לשבח], למרחב, 11 באפריל 1962.
* .

==הערות שוליים==

קטגוריה:לוחמי סיירת גולני
קטגוריה:סגני-אלופים בצה"ל
קטגוריה:מעוטרי עיטור העוז במלחמת יום הכיפורים
קטגוריה:מעוטרי צל"ש מפקד חטיבה
קטגוריה:חיילי חיל הרגלים במלחמת ששת הימים
קטגוריה:חללי צה"ל במלחמת יום הכיפורים
קטגוריה:בוגרי האוניברסיטה העברית בירושלים
קטגוריה:שפיים: אישים
קטגוריה:אישים הקבורים בשפיים
קטגוריה:מפקדי גדודים במלחמת יום הכיפורים
קטגוריה:חיילי חיל השריון במלחמת יום הכיפורים
קטגוריה:ישראלים שנולדו ב-1941
קטגוריה:ישראלים שנפטרו ב-1973
קטגוריה:מפקדי גדודים בחיל השריון
תומאס פ. דאפי

תומאס פרנקלין דאפי (באנגלית: Thomas F. Duffy; נולד ב-9 בנובמבר 1955) הוא שחקן קולנוע, סופר, מוזיקאי ואתלט אמריקאי.

==ביוגרפיה==
הוא נולד בנובמבר 1955 בניוארק, ניו ג'רזי וגדל בוודברידג'. בלימודים בתיכון וודברידג' השתתף במשחקי כדורגל, הוקי קרח וטניס וגם למד מוזיקה. הוא נרשם לאוניברסיטת אוהיו ללימודי משפטים אך בחר לעסוק יותר במשחק הוקי ובתיאטרון. הוא הופיע לראשונה ב-1979 בתיאטרון הקיץ "Monomoy Theater" שבקייפ קוד.

==קריירה==
ב-1980 הוא הגיע לראשונה להוליווד וצורף לפרק בסדרה "CHiPs" אך לבסוף לא השתתף בצילומים. לאחר שיושב ראש מחלקת התיאטרון ביקש ממנו לבחור בין לימודי משחק להוקי הוא בחר להמשיך לשחק. סרטו הראשון יצא ב-1982 ב"Death Wish II" בתור צ'ארלס נירוואנה, למרות שהשתתף גם בסרט הספורט הדוקודרמטי "Miracle on Ice".

לאורך שנות ה-90 היה פעיל במספר סרטים וסדרות טלוויזיה ממגוון סדרות, בעיקר כשחקן אופי. ב-1987 שיחק במקגייוור את קורי.

ב-1992 שיחק בסדרה אגדות מעולם המסתורין כדפוטי וילסון. באותה שנה שיחק ב"מלכי הממבו". צילומיו לסרט נקטעו בעת שאביו נהרג מנהג שיכור. אחותו גם נהרגה מפגיעת נהר שיכור ב-1990.

ב-1994 דאפי שיחק בסרט "זאב" של מייק ניקולס בתפקיד טום. באותה שנה שיחק בסרט הפשע "נהר הפרא". בשנה שלאחריה השתתף בסדרת הטלוויזיה "שיקגו הופ" בתור ראלף קינג, ובסרט הטלוויזיה "ננס לבן", ששודר ברשת FOX. 

ב-1996 שיחק בסרט הפעולה של רולנד אמריך "היום השלישי".

ב-1997 הופיע בסרטו המצליח של סטיבן ספילברג פארק היורה: העולם האבוד בתור ד"ר רוברט ברוק.

ב-1999 השתתף בסדרה NYPD Blue והופיע בסדרה תיקים באפלה.

ב-2002 הופיע בסדרתו של הסופר מייקל קרייטון ER בתור הבלש הנדרסון.

ב-2005 השתתף בסדרה ללא עקבות ושנה לאחר מכן השתתף בסרט האסונות מגדלי התאומים של אוליבר סטון.

ב-2009 השתתף בסדרה הקומית מקום טוב באמצע ושנה לאחר מכן הופיע בסדרת-הבת של חוק וסדר: חוק וסדר: לוס אנג'לס בתפקיד פרופסור מיי ווילקוקס.

ב-2011 הופיע בחסרי בושה בתור טומי. באותה שנה השתתף בסרט של ג'יי ג'יי אברהמס סופר 8.

==קישורים חיצוניים==

קטגוריה:בוגרי אוניברסיטת אוהיו
קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1955
ולטר שרייבר

ולטר קרל רודולף שרייבר (בגרמנית: Walther Carl Rudolf Schreiber; 18 ביולי 1884 – 30 ביוני 1958) היה פוליטיקאי גרמני. היה חבר במפלגה הדמוקרטית הגרמנית. כיהן כשר הסחר במדינה החופשית פרוסיה בשנים 1925-1932. כיהן כראש עיריית מערב ברלין.

== ביוגרפיה ==
נולד בויפרדורף . רכש השכלה תיכונית בויימאר. למד באוניברסיטאות מינכן, האלה-ויטנברג, ברלין וגרנובל. בשנים 1911-1925 עבד כעורך דין ונוטוריון בהאלה. היה קצין מילואים במלחמת העולם הראשונה.

נבחר בשנת 1919 לחבר בפרלמנט של המדינה החופשית פרוסיה מטעם המפלגה הדמוקרטית הגרמנית.

ב-21 ביוני 1945, בעת הכיבוש הרוסי בגרמניה, היה ממקימי מפלגת CDU.

ב-29 בספטמבר 1953 החל בתפקידו כראש עיריית מערב ברלין, את תפקידו סיים ב-11 בינואר 1955.

== קישורים חיצוניים ==

* 

קטגוריה:ראשי עיריית ברלין
קטגוריה:חברי המפלגה הנוצרית-דמוקרטית הגרמנית
קטגוריה:עורכי דין גרמנים
קטגוריה:רפובליקת ויימאר: פוליטיקאים
קטגוריה:גרמנים שנולדו ב-1884
קטגוריה:גרמנים שנפטרו ב-1958